[{"text_idx": "#000000", "text": "Newyddion yr wythnos (Ionawr 14)"}, {"text_idx": "#000006", "text": "Roedd gwasanaethau trenau ar draws y Cymoedd wedi\u2019u heffeithio hefyd."}, {"text_idx": "#000008", "text": "Roedd Clwb y Bont ym Mhontypridd newydd ail-agor ar o\u0302l gorffen gwaith adnewyddu. Roedd wedi cael ei ddifrodi yn Storm Dennis yn 2020. Cafodd y clwb ei daro eto y tro yma."}, {"text_idx": "#000011", "text": "\u201cAll pobol ddim parhau i fyw mewn ofn bob tro dy\u2019n ni\u2019n cael glaw trwm."}, {"text_idx": "#000012", "text": "\u201cMae\u2019r tywydd garw hwn yn anochel, ond does dim rhaid i lifogydd fod."}, {"text_idx": "#000017", "text": "Gareth Bale wedi ymddeol o be\u0302l-droed"}, {"text_idx": "#000020", "text": "Mae e wedi ennill 111 o gapiau dros ei wlad, gan sgorio 41 o goliau. Mae\u2019n dweud fod y profiad o gynrychioli ei genedl \u201cwedi newid nid yn unig fy mywyd, ond pwy ydw i\u201d."}, {"text_idx": "#000021", "text": "Mae\u2019r newyddion yn dod ar o\u0302l i Gymru gael perfformiad siomedig yng Nghwpan y Byd yn Qatar."}, {"text_idx": "#000024", "text": "Enillodd e 18 o dlysau yn ystod ei yrfa. Roedd yn Chwaraewr y Flwyddyn yng Nghymru bob blwyddyn rhwng 2010 a 2016."}, {"text_idx": "#000026", "text": "\u201cMae\u2019n anrhydedd a dw i mor falch o fod wedi chwarae rhan yn hanes y wlad anhygoel hon, o fod wedi teimlo cefnogaeth ac angerdd y Wal Goch, a bod i lefydd annisgwyl ac anhygoel gyda\u2019n gilydd."}, {"text_idx": "#000027", "text": "\u201cFe wnes i rannu ystafell newid gyda bois ddaeth yn frodyr, a staff cynorthwyol ddaeth yn deulu, dw i wedi chwarae gyda\u2019r rheolwyr mwyaf anhygoel, a theimlo cefnogaeth a chariad y cefnogwyr mwyaf ymroddedig yn y byd."}, {"text_idx": "#000028", "text": "\u201cDiolch i bob un ohonoch chi am fod ar y daith hon gyda fi."}, {"text_idx": "#000029", "text": "\u201cFelly am y tro, dw i\u2019n camu\u2019n o\u0302l, ond nid i ffwrdd o\u2019r ti\u0302m sy\u2019n byw ynof fi ac sy\u2019n rhedeg trwy fy ngwythiennau."}, {"text_idx": "#000032", "text": "Y graffiti ar ffenestr y swyddfa"}, {"text_idx": "#000034", "text": "Mae\u2019r heddlu yn apelio am wybodaeth ar o\u0302l i fandaliaid roi graffiti ar swyddfa Aelod Seneddol Ceidwadol."}, {"text_idx": "#000037", "text": "Dylai unrhyw un sydd a\u0302 gwybodaeth am y graffiti ar yr adeilad ar Stryd St John gysylltu a\u0302 Heddlu Dyfed Powys, meddai\u2019r heddlu."}, {"text_idx": "#000038", "text": "Dywedodd Simon Hart nad yw\u2019n berchen yr adeilad, a bod y fandaliaeth wedi achosi \u201canghyfleustra i\u2019r perchennog a\u2019r bobl eraill sy\u2019n defnyddio\u2019r adeilad\u201d."}, {"text_idx": "#000040", "text": "Fe wnaeth arweinydd y Ceidwadwyr Cymreig ddweud bod y digwyddiad yn \u201cymosodiad gwarthus\u201d ar swyddfa ei gydweithiwr."}, {"text_idx": "#000042", "text": "\u201cDdylai Simon ddim gorfod dioddef hyn. Ac yn sicr ddylai ei di\u0302m ddim gorfod ei ddioddef.\u201d"}, {"text_idx": "#000043", "text": "S4C yn llwyddo i ddenu mwy o wylwyr iau"}, {"text_idx": "#000044", "text": "Mae S4C wedi llwyddo i ddenu mwy o wylwyr iau."}, {"text_idx": "#000045", "text": "Mae hyn yn \u201cgamp enfawr mewn byd darlledu cystadleuol ac sy\u2019n newid yn gyflym\u201d, meddai\u2019r sianel."}, {"text_idx": "#000046", "text": "Mae\u2019r \u201cnewid seismig\u201d mewn arferion gwylio\u2019r cynulleidfaoedd iau ar draws llawer o lwyfannau ffrydio, \u201cwedi bod yn heriol\u201d, meddai S4C."}, {"text_idx": "#000047", "text": "Mae\u2019r ffigurau dros y naw mis diwethaf yn dangos bod nifer y bobl iau, rhwng 16 i 44 oed, sy\u2019n gwylio S4C yn uwch nag y mae wedi bod ers 2008."}, {"text_idx": "#000048", "text": "Mae\u2019r sianel hefyd wedi gweld cynnydd o 35% yn eu ffigyrau gwylio llinol, a dal i fyny yn y grw\u0302p oedran 16-44 ar gyfer 2022-23 o gymharu a\u0302\u2019r flwyddyn gynt."}, {"text_idx": "#000049", "text": "Mae\u2019r ffigurau hefyd yn dangos bod mwy o bobl iau yn dewis gwylio\u2019u hoff raglenni oriau brig ar S4C Clic ac iPlayer."}, {"text_idx": "#000051", "text": "\u201cDyw hi ddim wedi bod yn hawdd i gyrraedd y pwynt yma ac yn sicr, dim ond dechrau taith hir yw hyn,\u201d meddai."}, {"text_idx": "#000053", "text": "\u201cYn y byd modern, prysur yr ydym yn byw ynddo, mae\u2019r hyblygrwydd yma\u2019n bwysig."}, {"text_idx": "#000056", "text": "Roedd darllediadau o gemau Cymru yng Nghwpan y Byd yn Qatar wedi denu\u2019r niferoedd uchaf erioed i\u2019r sianel, meddai."}, {"text_idx": "#000057", "text": "\u201cFe wnaeth ti\u0302m S4C weithio\u2019n galed iawn i wneud i hyn ddigwydd,\u201d meddai."}, {"text_idx": "#000060", "text": "Maen nhw eisiau i bobl ddilyn a chreu eu llwybrau eu hunain dros y flwyddyn."}, {"text_idx": "#000062", "text": "Y nod ydy denu ymwelwyr ym mhob tymor drwy gyflwyno Cymru fel lleoliad sydd ar agor drwy\u2019r flwyddyn, meddai Croeso Cymru."}, {"text_idx": "#000063", "text": "Mae Croeso Cymru yn annog pobol i gerdded llwybrau enwog fel Llwybr Arfordir Cymru, ond hefyd i greu eu teithiau eu hunain."}, {"text_idx": "#000068", "text": "\u201cRydyn ni\u2019n edrych ymlaen at annog pobol i ymweld a\u0302 rhannau gwahanol o\u2019r wlad drwy gydol y flwyddyn nesaf.\u201d"}, {"text_idx": "#000070", "text": "Rhowch eich sylw yn y blwch"}]